wickkiey/tamil-wikipedia-chunked huggingface dataset:
# தொலைக்காட்சி நிகழ்ச்சி

## தமிழில்

தமிழ்த் தொலைக்காட்சித்துறையில் பெரும்பாலமும் கிழமை நாட்களில் நாடகத் தொடர்கள் தான் ஒளிபரப்பப்படும். வார நாட்களில் குறிப்பிட்ட அத்தியாங்களுடன் உருவாக்கப்பட்ட நிகழ்ச்சிகள் ஒளிபரப்பப்படும்.  
பெரும்பாளான தொடர்கள் வாரத்தில் 6 நாட்களில் 20 முதல் 22 மணித்தியாலங்கள் ஒளிபரப்படுகின்றது. நிகழ்ச்சிகள் சனி மற்றும் ஞாயிற்றுக்கிழமைகளில் 40 முதல் 45 நிமிடங்கள் ஒளிபரப்படுகின்றது. சில நிகழ்ச்சிகள் வாரத்தில் ஒரு நாள் 40 நிமிடம் ஒளிபரப்பும் வழக்கமும் உண்டு. பண்டிகை நாட்களில் ஒரு அத்தியாய சிறப்பு நிகழ்ச்சிகள் 20 முதல் 30 நிமிடங்கள் ஒளிபரப்பப்படுகின்றது.
# தொலைக்காட்சி நிகழ்ச்சி

## தொலைக்காட்சி நிகழ்ச்சி வகைகள்

;வரிவடிவப்படியான மனமகிழ்வு நிகழ்ச்சிகள்  
- இயங்குபடம்
- காலை நிகழ்ச்சி
- குழந்தைகள்
- நகைச்சுவை
- நகைச்சுவை-நாடகம்
- சமையல்
- பகல்நேர நிகழ்ச்சி
- கற்பனை
- சட்ட நாடகம்
- நேர்காணல்
- மருத்துவ நாடகம்
- நாடகத் தொடர்
- குறுந்தொடர்
- நடைமுறை நாடகம்
- அரசியல் நாடகம்
- பிரதான நேரம்
- பலவகையான நிகழ்ச்சி
- அறிவியல் புனைகதை
- காதல்
- டீன் நாடகம்
- ஆவணப்படம்  
;வரிவடிவமிடப்படாத மனமகிழ்வு நிகழ்ச்சிகள்
- விளையாட்டு நிகழ்ச்சி
- உண்மைநிலை நிகழ்ச்சி
- அரட்டை அரங்க நிகழ்ச்சிகள்  
;தகவல் நிகழ்ச்சிகள்
- தகவல் விளம்பர நிகழ்ச்சிகள்
- விளம்பரத்திற்கான பணம் செலுத்தப்பட்ட நிகழ்ச்சிகள்.
- திரைப்பட வெளியீடு குறித்து பொருட்காட்சி குறித்து போன்றவை.
- செய்திகள்
- தொலைக்காட்சி ஆவணப்படங்கள்
- செய்தித் தொகுப்புகள்—நடப்பு நிகழ்வுகளைக் குறித்தான கலந்துரையாடல்
# பாரத் ஆங்கில உயர்நிலை பள்ளி

**பாரத் ஆங்கில உயர்நிலை பள்ளி** (English: Bharath English High School) என்பது புதுச்சேரி ஆட்சிப்பகுதியில் உள்ள அரியாங்குப்பம் என்னும் ஊரில் உள்ளது. 1977 ஆம் ஆண்டு மே 19 அன்று இராதா என்கிற கிருஷ்ணன் என்பவரால் இப்பள்ளி தொடங்கப்பட்டது. ”உண்மை, துணிவு மற்றும் பிரகாசம்” எனும் வாக்கியத்தை பள்ளியின் கொள்கை வாக்கியமாகக் கொண்ட இப்பள்ளியின் நிர்வாகியாக கி. பார்த்தசாரதி என்பவரும், தலைமை ஆசிரியையாக பா. உமாதேவி என்பவரும் உள்ளனர்.
# மாவட்ட வாரியான தேவாரம் பாடல் பெற்ற சிவாலயங்கள்

**தேவாரம்** **பாடல் பெற்ற தலங்கள்** என்பது 63 நாயன்மார்களில் மிகப் பிரசித்தி பெற்ற நாயன்மார்களான திருஞானசம்பந்தர், திருநாவுக்கரசர் மற்றும் சுந்தரர் ஆகிய 3 நாயன்மார்கள் அக்கோயிலுக்கு வந்து இறைவனைப் பாடி போற்றிய கோயில்கள். அந்த வரிசையில் மொத்தம் 274 சிவ ஸ்தலங்கள் உள்ளன.
1. குறுமாணக்குடி கண்ணாயிரமுடையார் திருக்கோயில்
1. கீழையூர் கடைமுடிநாதர் திருக்கோயில்
1. திருநின்றியூர் மகாலட்சுமீஸ்வரர் திருக்கோயில்
1. திருப்புன்கூர் சிவலோகநாதர் திருக்கோயில்
1. நீடூர் சோமநாதர் திருக்கோயில்
1. பொன்னூர் ஆபத்சகாயேஸ்வரர் திருக்கோயில்
1. திருவேள்விக்குடி கல்யாண சுந்தரேஸ்வரர் திருக்கோயில்
1. மேலத்திருமணஞ்சேரி ஐராவதேஸ்வரர் திருக்கோயில்
1. திருமணஞ்சேரி உத்வாகநாதர் சுவாமி திருக்கோயில்
1. கொருக்கை வீரட்டேஸ்வரர் திருக்கோயில்
1. தலைஞாயிறு குற்றம் பொறுத்த நாதர் திருக்கோயில்
1. திருக்குரக்கா குந்தளேஸ்வரர் திருக்கோயில்
1. திருவாளப்புத்தூர் மாணிக்கவண்ணர் திருக்கோயில்
1. இலுப்பைபட்டு நீலகண்டேஸ்வரர் திருக்கோயில்
1. மயிலாடுதுறை மாயூரநாதர் திருக்கோயில்
1. திருவிளநகர் உச்சிரவனேஸ்வரர் திருக்கோயில்
1. கீழப்பரசலூர் வீரட்டேஸ்வரர் திருக்கோயில்
1. செம்பொனார்கோவில் சுவர்ணபுரீஸ்வரர் திருக்கோயில்
1. புஞ்சை நற்றுணையப்பர் திருக்கோயில்
1. மேலப்பெரும்பள்ளம் வலம்புரநாதர் திருக்கோயில்
1. தலைச்சங்காடு சங்காரண்யேஸ்வரர் திருக்கோயில்
1. ஆக்கூர் தான்தோன்றீஸ்வரர் திருக்கோயில்
1. திருக்கடையூர் அமிர்தகடேஸ்வரர் திருக்கோயில்
1. திருமயானம் பிரம்மபுரீஸ்வரர் திருக்கோயில்
1. திருவைகல் வைகல்நாதர் திருக்கோயில்
1. கோனேரிராஜபுரம் உமாமகேஸ்வரர் திருக்கோயில்
1. திருவாவடுதுறை கோமுக்தீஸ்வரர் திருக்கோயில்
1. தேரழுந்தூர் வேதபுரீஸ்வரர் திருக்கோயில்
1. குத்தாலம் உத்தவேதீஸ்வரர் திருக்கோயில்
1. திருப்பயத்தங்குடி திருப்பயற்றுநாதர் திருக்கோயில்
1. திருமருகல் ரத்தினகிரீஸ்வரர் திருக்கோயில்
1. சீயாத்தமங்கை அயவந்தீஸ்வரர் திருக்கோயில்
1. நாகப்பட்டினம் காயாரோகணேஸ்வரர் திருக்கோயில்
1. சிக்கல் நவநீதேஸ்வரர் திருக்கோயில்
1. திருப்புகலூர் அக்னிபுரீஸ்வரர் திருக்கோயில்
1. வலிவலம் மனத்துணைநாதர் திருக்கோயில்
1. திருக்குவளை பிரம்மபுரீஸ்வரர் திருக்கோயில்
1. திருவாய்மூர் வாய்மூர்நாதர் திருக்கோயில்
1. வேதாரண்யம் திருமறைக்காடர் திருக்கோயில்
1. அகஸ்தியன் பள்ளி அகத்தீஸ்வரர் திருக்கோயில்
1. கோடியக்காடு கோடிக்குழகர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### தஞ்சாவூர் மாவட்டம்

**தஞ்சாவூர்** மாவட்டத்தில் மொத்தம் 57 கோயில்கள் உள்ளன.  
1. அழகாபுத்தூர் படிக்காசுநாதர் கோயில்
1. ஆடுதுறை ஆபத்சகாயேஸ்வரர் கோயில்
1. ஆலங்குடி ஆபத்சகாயேஸ்வரர் கோயில்
1. ஆவூர் (கோவந்தகுடி) பசுபதீஸ்வரர் கோயில்
1. இன்னம்பூர் எழுத்தறிநாதர் கோயில்
1. கஞ்சனூர் அக்னீஸ்வரர் கோயில்
1. கண்டியூர், பிரம்மசிரகண்டீஸ்வர் கோயில்
1. கருக்குடி சற்குணலிங்கேஸ்வரர் கோயில்
1. கீழபழையாறை வடதளி சோமேசர் கோயில்
1. கும்பகோணம் கும்பேஸ்வரர் கோயில்
1. கும்பகோணம் சோமேஸ்வரர் கோயில்
1. கும்பகோணம் நாகேஸ்வரர் கோயில்
1. கொட்டையூர் கோடீஸ்வரர், கைலாசநாதர் கோயில்
1. சக்கரப்பள்ளி சக்கரவாகேஸ்வரர் கோயில்
1. சாக்கோட்டை அமிர்தகடேஸ்வரர் கோயில்
1. சிவபுரம் சிவகுருநாதர் கோயில்
1. சேங்கனூர் சத்தியகிரீஸ்வரர் கோயில்
1. திங்களூர் கைலாசநாதர் கோயில்
1. திருக்கருகாவூர் முல்லைவனநாதர் கோயில்
1. திருக்காட்டுப்பள்ளி அக்னீஸ்வரர் கோயில்
1. திருக்காட்டுப்பள்ளி ஆரண்யேஸ்வரர் கோயில்
1. திருக்கானூர் செம்மேனிநாதர் கோயில்
1. திருக்கோடிக்காவல் கோடீஸ்வரர் கோயில்
1. திருக்கோழம்பியம் கோகிலேஸ்வரர் கோயில்
1. திருச்சத்தி முற்றம் சிவக்கொழுந்தீசர் கோயில்
1. திருச்சேறை சாரபரமேஸ்வரர் கோயில்
1. திருச்சோற்றுத்துறை சோற்றுத்துறை நாதர் கோயில்
1. திருநாகேஸ்வரம் நாகநாதர் கோவில்
1. திருந்துதேவன்குடி கற்கடேஸ்வரர் கோயில்
1. திருநறையூர் சித்தநாதேஸ்வரர் கோயில்
1. திருநாகேஸ்வரம் நாகேஸ்வரர் கோயில்
1. திருநீலக்குடி நீலகண்டேஸ்வரர் கோயில்
1. திருப்பந்துறை சிவானந்தேஸ்வரர் கோயில்
1. திருப்பழனம் ஆபத்சகாயேஸ்வரர் கோயில்
1. திருப்பனந்தாள் அருணஜடேசுவரர் கோயில்
1. திருப்புறம்பியம் சாட்சிநாதேஸ்வரர் கோயில்
1. திருப்பெரும்புலியூர் வியாக்ரபுரீஸ்வரர் கோயில்
1. திருமங்கலக்குடி பிராணநாதேஸ்வரர் கோயில்
1. திருமெய்ஞானம் ஞானபரமேஸ்வரர் கோயில்
1. திருவலஞ்சுழி திருவலஞ்சுழிநாதர் கோயில்
1. திருவாய்பாடி பாலுகந்தநாதர் கோயில்
1. திருவாலம் பொழில் ஆத்மநாதேஸ்வரர் கோயில்
1. திருவிசநல்லூர் யோகநந்தீஸ்வரர் கோயில்
1. திருவிடைமருதூர் மகாலிங்கம் கோயில்
1. திருவேதிகுடி வேதபுரீஸ்வரர் கோயில்
1. திருவைகாவூர் வில்வவனேசுவரர் கோயில்
1. திருவையாறு ஐயாறப்பன் கோயில்
1. தில்லைஸ்தானம் நெய்யாடியப்பர் கோயில்
1. தென்குடித்திட்டை வசிஷ்டேஸ்வரர் கோயில்
1. நல்லூர் பஞ்சவர்ணேஸ்வரர் கோயில்
1. பசுபதிகோயில் பசுபதீஸ்வரர் கோயில்
1. பட்டீஸ்வரம் தேனுபுரீஸ்வரர் கோயில்
1. பந்தநல்லூர் பசுபதீஸ்வரர் கோயில்
1. பரிதியப்பர்கோவில் பாஸ்கரேஸ்வரர் கோயில்
1. பாபநாசம் பாலைவனேஸ்வரர் கோயில்
1. மேலைத்திருப்பூந்துருத்தி புஷ்பவனேஸ்வரர் கோயில்
1. வடகுரங்காடுதுறை தயாநிதீஸ்வரர் கோயில்
1. செந்தலை மீனாட்சி சுந்தரேஸ்வரர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### திருவாரூர் மாவட்டம்

**திருவாரூர்** மாவட்டத்தில் மொத்தம் 54 கோயில்கள் உள்ளன.  
1. அம்பர், அம்பல் பிரம்மபுரீஸ்வரர் கோயில்
1. அரித்துவாரமங்கலம் பாதாளேஸ்வரர் கோயில்
1. அவளிவணல்லூர் சாட்சிநாதர் கோயில்
1. அன்னியூர் அக்னிபுரீஸ்வரர் கோயில்
1. ஆண்டான்கோவில் சொர்ணபுரீஸ்வரர் கோயில்
1. ஆருர் அரநெறி அசலேஸ்வரர் கோயில்
1. இடும்பாவனம் சற்குணநாதர் கோயில்
1. ஓகைப்பேரையூர் ஜகதீஸ்வரர் கோயில்
1. கச்சனம் கைச்சின்னேஸ்வரர் கோயில்
1. கருவேலி சற்குணேஸ்வரர் கோயில்
1. கரைவீரம் கரவீரநாதர் (பிரம்மபுரீஸ்வரர்) கோயில்
1. கற்பகநாதர்குளம் கற்பகநாதர் கோயில்
1. கீழ்வேளூர் கேடிலியப்பர் கோயில்
1. குடவாசல் கோணேஸ்வரர் கோயில்
1. கோட்டூர் கொழுந்தீஸ்வரர் கோயில்
1. கோயில்வெண்ணி வெண்ணிகரும்பேஸ்வரர் கோயில்
1. கோயில் கண்ணாப்பூர் நடுதறியப்பர் கோயில்
1. கோவிலூர் மந்திரபுரீஸ்வரர் கோயில்
1. சித்தாய்மூர் பொன்வைத்தநாதர் கோயில்
1. சிதலப்பதி முக்தீஸ்வரர் கோயில்
1. செருகுடி சூஷ்மபுரீஸ்வரர் கோயில்
1. தண்டலச்சேரி நீள்நெறிநாதர் கோயில்
1. திருக்கண்ணபுரம் ராமநாதர் கோயில்
1. திருக்களர் பாரிஜாதவனேஸ்வரர் கோயில்
1. திருக்காரவாசல் கண்ணாயிரநாதர் கோயில்
1. திருக்கொட்டாரம் ஐராவதீஸ்வரர் கோயில்
1. திருக்கொண்டீஸ்வரம் பசுபதீஸ்வரர் கோயில்
1. திருக்கொள்ளம்புதூர் வில்வாரண்யேஸ்வரர் கோயில்
1. திருக்கொள்ளிக்காடு அக்னீஸ்வரர் கோயில்
1. திருச்செங்காட்டங்குடி உத்திராபசுபதீஸ்வரர் கோயில்
1. திருத்தங்கூர் வெள்ளிமலைநாதர் கோயில்
1. திருத்தலையாலங்காடு நர்த்தனபுரீஸ்வரர் கோயில்
1. திருநாட்டியத்தான்குடி ரத்தினபுரீஸ்வரர் கோயில்
1. திருநெல்லிக்கா நெல்லிவனநாதர் கோயில்
1. திருப்பள்ளி முக்கூடல் திருநேத்திரநாதர் கோயில்
1. திருப்பனையூர் சவுந்தரேஸ்வர் கோயில்
1. திருப்பாம்புரம் சேஷபுரீஸ்வரர் கோயில்
1. திருப்புகலூர் வர்த்தமானீஸ்வரர் கோயில்
1. திருமாகாளம் மகாகாளநாதர் கோயில்
1. திருமீயச்சூர் இளங்கோயில் சகலபுவனேஸ்வரர் கோயில்
1. திருமீயச்சூர் மேகநாதர் கோயில்
1. திருவண்டுதுறை வண்டுறைநாதர் கோயில்
1. திருவாரூர் தியாகராஜர் கோயில்
1. திருவிற்குடி வீரட்டானேஸ்வரர் கோயில்
1. திருவீழிமிழலை வீழிநாதேஸ்வரர் கோயில்
1. தூவாநாயனார் கோயில் தூவாய் நாதர் கோயில்
1. தேவூர் தேவபுரீஸ்வரர் கோயில்
1. நன்னிலம் மதுவனேஸ்வரர் கோயில்
1. பாமணி நாகநாதர் கோயில்
1. பூவனூர் சதுரங்க வல்லபநாதர் கோயில்
1. மணக்கால்ஐயம்பேட்டை அபிமுக்தீஸ்வரர் கோயில்
1. விடைவாசல் புண்ணியகோடியப்பர் கோயில்
1. விளமல் பதஞ்சலி மனோகரர் கோயில்
1. ஸ்ரீ வாஞ்சியம் வாஞ்சிநாதர் கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### மதுரை மாவட்டம்

**மதுரை** மாவட்டத்தில் மொத்தம் 4 கோயில்கள் உள்ளன.
1. செல்லூர், மதுரை திருவாப்புடையார் கோயில்
1. திருப்பரங்குன்றம் சத்தியகிரீஸ்வரர் கோயில்
1. திருவேடகம் ஏடகநாதர் கோயில்
1. மதுரை சுந்தரேஸ்வரர் கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### விழுப்புரம் மாவட்டம்

**விழுப்புரம்** மாவட்டத்தில் மொத்தம் 13 கோயில்கள் உள்ளன.  
1. அறகண்டநல்லூர் அதுல்யநாதேஸ்வரர் கோயில்
1. இரும்பை மகாகாளேஸ்வரர் கோயில்
1. ஒழிந்தியாம்பட்டு அரசலீசுவரர் கோயில்
1. முண்டீச்சரம் சிவலோகநாதர் கோயில்
1. கிளியனூர் அகஸ்தீஸ்வரர் கோயில்
1. டி. இடையாறு மருந்தீசர் கோயில்
1. திருக்கோவிலூர் வீரட்டேஸ்வரர் கோயில்
1. திருநாவலூர் பக்தஜனேஸ்வரர் கோயில்
1. திருவக்கரை சந்திரமவுலீஸ்வரர் கோயில்
1. திருவாமத்தூர் அபிராமேஸ்வரர் கோயில்
1. திருவெண்ணெய்நல்லூர் கிருபாபுரீஸ்வரர் கோயில்
1. நெய்வணை சொர்ணகடேஸ்வரர் கோயில்
1. பனையபுரம் பனங்காட்டீஸ்வரர் கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### திருவண்ணாமலை மாவட்டம்

**திருவண்ணாமலை** மாவட்டத்தில் மொத்தம் 4 கோயில்கள் உள்ளன.
1. குரங்கணில்முட்டம் வாலீஸ்வரர் திருக்கோயில்
1. செய்யாறு வேதபுரீஸ்வரர் திருக்கோயில்
1. திருப்பனங்காடு தாளபுரீஸ்வரர் திருக்கோயில்
1. திருவண்ணாமலை அண்ணாமலையார் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### காஞ்சிபுரம் மாவட்டம்

**காஞ்சிபுரம்** மாவட்டத்தில் மொத்தம் 12 கோயில்கள் உள்ளன.  
1. அச்சிறுபாக்கம் ஆட்சீஸ்வரர் கோயில்
1. எலுமியன்கோட்டூர் தெய்வநாயகேஸ்வரர் கோயில்
1. ஓணகாந்தன்தளி ஓணகாந்தேஸ்வரர் கோயில்
1. காஞ்சிபுரம் ஏகாம்பரநாதர் கோயில்
1. காஞ்சிபுரம் கச்சிஅனேகதங்காவதேஸ்வரர் கோயில்
1. காஞ்சிபுரம் சத்யநாதர் கோயில்
1. காஞ்சிபுரம் திருமேற்றளீஸ்வரர் கோயில்
1. திருக்கச்சூர் கச்சபேஸ்வரர் கோயில்
1. திருக்கழுகுன்றம் வேதகிரீஸ்வரர் கோயில்
1. திருமாகறல் திருமாகறலீஸ்வரர் கோயில்
1. திருவடிசூலம் ஞானபுரீஸ்வரர் கோயில்
1. திருவேற்காடு வேதபுரீஸ்வரர் கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### திருச்சிராப்பள்ளி மாவட்டம்

**திருச்சிராப்பள்ளி** மாவட்டத்தில் மொத்தம் 13 கோயில்கள் உள்ளன.  
1. அன்பில் சத்தியவாகீஸ்வரர் திருக்கோயில்
1. மாந்துறை ஆம்ரவனேஸ்வரர் திருக்கோயில்
1. திருப்பாற்றுறை ஆதிமூலேஸ்வரர் திருக்கோயில்
1. திருவானைக்கா ஜம்புகேஸ்வரர் திருக்கோயில்
1. திருப்பைஞ்ஞீலி ஞீலிவனேஸ்வரர் திருக்கோயில்
1. திருவாசி மாற்றுரைவரதீஸ்வரர் திருக்கோயில்
1. ஈங்கோய்மலை மரகதாசலேஸ்வரர் திருக்கோயில்
1. திருப்பராய்த்துறை பராய்த்துறைநாதர் திருக்கோயில்
1. உய்யக்கொண்டான் மலை உஜ்ஜீவநாதர் திருக்கோயில்
1. உறையூர் பஞ்சவர்ணேஸ்வரர் திருக்கோயில்
1. திருச்சி தாயுமானவர் திருக்கோயில்
1. திருவெறும்பூர் எறும்பீஸ்வரர் திருக்கோயில்
1. திருநெடுங்குளம் நெடுங்களநாதர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### அரியலூர் மாவட்டம்

**அரியலூர்** மாவட்டத்தில் மொத்தம் 3 கோயில்கள் உள்ளன.
1. திருமழபாடி வைத்தியநாதர் திருக்கோயில்
1. கீழப்பழுவூர் ஆலந்துறையார் திருக்கோயில்
1. கோவிந்தபுத்தூர் கங்காஜடேஸ்வரர் கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### கரூர் மாவட்டம்

**கரூர்** மாவட்டத்தில் மொத்தம் 4 கோயில்கள் உள்ளன.
1. அய்யர் மலை ரத்தினகிரீஸ்வரர் திருக்கோயில்
1. குளித்தலை கடம்பவனேஸ்வரர் திருக்கோயில்
1. கரூர் கல்யாணபசுபதீஸ்வரர் திருக்கோயில்
1. வெஞ்சமாங்கூடலூர் கல்யாண விகிர்தீஸ்வரர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### சிவகங்கை மாவட்டம்

**சிவகங்கை** மாவட்டத்தில் மொத்தம் 4 கோயில்கள் உள்ளன.
1. காளையார் கோவில் சொர்ணகாளீஸ்வரர் திருக்கோயில்
1. திருப்புத்தூர் திருத்தளிநாதர் திருக்கோயில்
1. திருப்புவனம் புஷ்பவனேஸ்வரர் திருக்கோயில்
1. பிரான்மலை கொடுங்குன்றநாதர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### புதுக்கோட்டை மாவட்டம்

**புதுக்கோட்டை** மாவட்டத்தில் மொத்தம் 2 கோயில்கள் உள்ளன.
1. திருப்புனவாசல் விருத்தபுரீஸ்வரர் திருக்கோயில்
1. ஆவுடையார் கோயில் ஆத்மநாதசுவாமி கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### ராமநாதபுரம் மாவட்டம்

**ராமநாதபுரம்** மாவட்டத்தில் மொத்தம் 3 கோயில்கள் உள்ளன.
1. ராமேஸ்வரம் ராமநாதர் திருக்கோயில்
1. திருவாடானை ஆதிரத்தினேஸ்வரர் திருக்கோயில்
1. உத்திரகோசமங்கை மங்களநாதர் சிவன் கோவில்.
# மாவட்ட வாரியான தேவாரம் பாடல் பெற்ற சிவாலயங்கள்

### விருதுநகர் மாவட்டம்

**விருதுநகர்** மாவட்டத்தில் மொத்தம் 1 கோயில் உள்ளன.
1. திருச்சுழி திருமேனிநாதர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### திருநெல்வேலி மாவட்டம்

**திருநெல்வேலி** மாவட்டத்தில் மொத்தம் 2 கோயில்கள் உள்ளன.
1. குற்றாலம் குற்றாலநாதர் திருக்கோயில்
1. திருநெல்வேலி நெல்லையப்பர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### திருப்பூர் மாவட்டம்

**திருப்பூர்** மாவட்டத்தில் மொத்தம் 2 கோயில்கள் உள்ளன.
1. அவிநாசி அவிநாசியப்பர் திருக்கோயில்
1. திருமுருகன்பூண்டி திருமுருகநாதர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### ஈரோடு மாவட்டம்

**ஈரோடு** மாவட்டத்தில் மொத்தம் 2 கோயில்கள் உள்ளன.
1. கொடுமுடி மகுடேஸ்வரர் திருக்கோயில்
1. பவானி சங்கமேஸ்வரர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### நாமக்கல் மாவட்டம்

**நாமக்கல்** மாவட்டத்தில் மொத்தம் 2 கோயில்கள் உள்ளன.
1. திருச்செங்கோடு அர்த்தநாரீஸ்வரர் திருக்கோயில்
1. கொல்லிமலை அறப்பளீஸ்வர் கோவில்
# மாவட்ட வாரியான தேவாரம் பாடல் பெற்ற சிவாலயங்கள்

### வேலூர் மாவட்டம்

**வேலூர்** மாவட்டத்தில் மொத்தம் 3 கோயில்கள் உள்ளன.
1. தக்கோலம் ஜலநாதீஸ்வரர் கோயில்
1. திருமால்பூர் மணிகண்டீஸ்வரர் கோயில்
1. திருவல்லம் வில்வநாதேஸ்வரர் கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### திருவள்ளூர் மாவட்டம்

**திருவள்ளூர்** மாவட்டத்தில் மொத்தம் 6 கோயில்கள் உள்ளன.
1. கூவம் திரிபுராந்தகர் திருக்கோயில்
1. திருக்கண்டலம் சிவாநந்தீஸ்வரர் திருக்கோயில்
1. திருப்பாசூர் வாசீஸ்வரர் திருக்கோயில்
1. திருவாலங்காடு வடாரண்யேஸ்வரர் திருக்கோயில்
1. திருவொற்றியூர் படம்பக்கநாதர் திருக்கோயில்
1. பூண்டி ஊன்றீஸ்வரர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

### சென்னை மாவட்டம்

**சென்னை** மாவட்டத்தில் மொத்தம் 4 கோயில்கள் உள்ளன.  
1. திருவலிதாயம் திருவல்லீஸ்வரர் திருக்கோயில், பாடி
1. திருவான்மியூர் மருந்தீஸ்வரர் திருக்கோயில்
1. மயிலாப்பூர் கபாலீஸ்வரர் திருக்கோயில்
1. வடதிருமுல்லைவாயில் மாசிலாமணீஸ்வரர் திருக்கோயில்
# மாவட்ட வாரியான தேவாரம் பாடல் பெற்ற சிவாலயங்கள்

## மற்ற மாநிலங்கள் கோயில்கள்

மற்ற மாநிலங்களில் மொத்தம் 10 கோயில்கள் உள்ளன.  
;ஆந்திர மாநிலம்
1. காளஹஸ்தி காளத்தியப்பர் திருக்கோயில் ; - திருப்பதி மாவட்டம்
1. ஸ்ரீசைலம் மல்லிகார்ஜுனர் திருக்கோயில் ;- நந்தியால் மாவட்டம்  
;கர்நாடக மாநிலம்
1. திருக்கோகர்ணம் மகாபலேஸ்வரர் திருக்கோயில் ; - உத்தர கன்னட மாவட்டம்  
;கேரள மாநிலம்
1. திருவஞ்சிக்குளம் மகாதேவர் கோயில் ; - திருச்சூர் மாவட்டம்  
;புதுச்சேரி ஒன்றியப் பிரதேசம்
1. தருமபுரம் யாழ்மூரிநாதர் திருக்கோயில்
1. திருத்தெளிச்சேரி பார்வதீஸ்வரர் திருக்கோயில்
1. திருநள்ளாறு தர்ப்பாரண்யேஸ்வரர் திருக்கோயில்
1. திருவண்டார்கோயில் பஞ்சனதீஸ்வரர் திருக்கோயில்
1. திருவேட்டக்குடி சுந்தரேஸ்வரர் திருக்கோயில்  
;உத்தராகாண்ட் மாநிலம்
1. கேதார்நாத் கோயில்
# மாவட்ட வாரியான தேவாரம் பாடல் பெற்ற சிவாலயங்கள்

## இலங்கை நாட்டில்

1. திருக்கோணேச்சரம்- கிழக்கு
1. <span lang="தமிழ்" dir="ltr">திருக்கேதீச்சரம்</span>-வடமேற்கு
1. முன்னேஸ்வரம்-மேற்கு
1. தொண்டீஸ்வரம்-தெற்கு
1. நகுலேஸ்வரம். - வடக்கு
# மஸ்மக் கோட்டை

**மஸ்மக் கோட்டை** சவுதி அரேபியாவின் தலைநகரான ரியாத்தின் மையப்பகுதியில் அமைந்துள்ள ஒரு கோட்டை ஆகும். இது களிமண் மற்றும் செங்கற்களைக்கொண்டு கட்டப்பட்ட ஒரு களிமண் கோட்டை ஆகும். இக்கோட்டை சவுதி அரேபியாவின் வரலாற்றில் மிக முக்கிய இடம் வகிக்கிறது. தற்போது இது சீரமைக்கப்பட்டு காட்சியகமாக உள்ளது.
# களிமண்

**களிமண்** ஒருவகையான மண் வகையாகும். பெரும்பாலும் கறுப்பு நிறத்தில் இருக்கும் இந்த மண் பானை போன்ற மட்பாண்டங்கள், பொம்மைகள், செங்கல் போன்றவை செய்ய பயன்படுகிறது. பண்டைய காலத்திலிருந்தே களிமண் பயன்படுத்தப்பட்டு வருகிறது, பண்டை நாகரிகம் இருந்த இடங்களில் நடந்த பல அகழ்வாராய்ச்சிகளில் கிடைத்த ஓடுகள், முதுமக்கள் தாழிகள் போன்ற பலவும் களிமண்ணால் செய்யப்பட்டவையே.
# தனிம அட்டவணை வரலாறு

**ஆவர்த்தன அல்லது தனிம அட்டவணை வரலாறு** வேதியியற் பண்புகளைப் புரிந்துகொள்ளவதில் ஒரு நூற்றாண்டுக்கும் மேற்பட்ட காலகட்டத்தில் ஏற்பட்ட வளர்ச்சியைப் காட்டுகின்றது. இந்த வரலாற்றின் மிக முக்கியமான நிகழ்வாக 1869 ல் திமீத்ரி மென்டெலெயேவ் அவர்களின் தனிம அட்டவணை வெளியீடு அமைந்தது. மென்டெலெயேவுக்கு முன்னரே அந்துவான் இலவாசியே போன்ற சில வேதியலாளர்கள் இதன் வளர்ச்சிக்கு வித்திட்டாலும் உருசிய வேதியலாளரான திமீத்ரி மென்டெலெயேவுக்கே தனிம அட்டவணை உருவாக்கியதற்கான சிறப்பு அளிக்கப்பட்டுள்ளது.  
தனிமங்களின் (மூலகங்களின்) பண்புகளை வெவ்வேறு தொகுதிகளாக இலகுவில் அறிந்துகொள்ள அட்டவணைப்படுத்தல் தேவையாகின்றது. இது தனிம வரிசை அட்டவணை அல்லது ஆவர்த்தன அட்டவணை எனப்படுகின்றது. தொடக்கத்தில் தனிமங்கள் அவற்றின் அணு நிறையின் (தொடர்பணுத்திணிவு) அடிப்படையில் வகைப்படுத்தப்பட்டன. பெரும்பான்மையான வேதியலாளர்கள் தனிமங்களை வகைப்படுத்தி அவற்றின் பண்புகளை ஆய்ந்தனர்.
# தனிம அட்டவணை வரலாறு

## பழங்காலத்தில் தனிமங்கள்

மக்கள், பழங்காலத்தில், இயற்கையில் உள்ள இயல்பு வடிவத்தில் காணப்படுகின்ற தங்கம், வெள்ளி, செப்பு போன்ற தனிமங்களைத் தெரிந்து கொண்டிருந்தனர். எளிய உபகரணங்களைப் பயன்படுத்தி இவற்றை அகழ்ந்தெடுக்க முடிந்தது.
# தனிம அட்டவணை வரலாறு

## அறிவொளிக் காலம்

செருமானிய நாட்டைச் சேர்ந்த என்னிக் பிராண்ட் (Hennig Brand) எனும் இரசவாதி 1669ம் ஆண்டளவில் பொசுபரசைக் கண்டுபிடித்தார், இதுவே புதியதொரு தனிமத்தை மனிதன் அறிந்ததற்கான முதற்பதிவாக உள்ளது. ஏனைய இரசவாதிகள் போன்று, மதிப்புக் குறைந்த உலோகங்களைத் தங்கமாக மாற்றும், இறவாத்தன்மையைக் கொடுக்கும், இளமையாக உருமாற்றும் ‘தத்துவஞானியின் கல்’ (Philosopher's stone) அல்லது இரசவாதக்கல் என்று அழைக்கப்படும் பதார்த்தம் ஒன்றைத் தேடி இவரும் ஆய்வில் ஈடுபட்டிருந்தார். இத்தகைய ஆய்வில் சிறுநீரைப் பயன்படுத்தி இருந்தார். சிறுநீரை பல படிமுறைகளுக்குட்படுத்தி வடித்தபோது இறுதியில் வெண்மையான பிரகாசிக்கும் பதார்த்தம் ஒன்றைப் பெற்றார், இதற்கு பொசுபரசு எனப் பெயரிட்டார்.
# தனிம அட்டவணை வரலாறு

## அறிவொளிக் காலம்

### இலாவோசியர்

1789-ஆம் ஆண்டில் வேதியியல் தனிமங்கள்பற்றிய ஒரு பாடநூலை இலாவோசியர் வெளியிட்டார். இதுவே முதலாவது புதியகாலத்து வேதியியற் பாடநூலாகக் கருதப்படுகின்றது. தற்கால வேதியியலுக்கு அடிப்படையாக விளங்கும் கொள்கைகளையும், கோட்பாடுகளையும் அந்தப் பாட நூலில் ஆதாரங்களுடன் விளக்கினார். தனிமங்கள் என்று தான் கருதிய பொருட்களின் பட்டியலையும் அந்தப் பாட நூலில் இணைத்திருந்தார். ஒருசில தவறுகள் நீங்கலாக இலவாசியே கண்டு சொன்ன பெரும்பாலான வேதிப்பொருட்கள் இன்றைய தற்கால வேதியியலின் பொருட்களின் பட்டியலில் இடம்பெற்றிருக்கின்றன. இவர் தனிமங்களை உலோகங்கள், அல்லுலோகங்கள் என்று மட்டுமே வகைப்படுத்தி இருந்தார்.
# தனிம அட்டவணை வரலாறு

## அறிவொளிக் காலம்

### டோபரின்னரின் மும்மைகள்

1828-இல் இத்தாலிய வேதியியலாளர் ஜொகான் வோல்வ்காங்க் டோபரின்னர் என்பவர் இயல்பொப்பின் அடிப்படையில் தனிமங்களை மூன்று தொகுதிகளாக வகைப்படுத்தினார். இத்தொகுதிகள் தனிம மும்மைகள் (மூலக மும்மை) எனப்படும். இவ்விதிப்படி மூன்று தனிமங்கள் அவற்றின் அணுநிறையின் ஏறுவரிசையில் வரிசைப்படுத்தப்படுகின்றன. நடுவில் உள்ள தனிமத்தின் அணு நிறையானது மற்ற இரண்டு தனிமங்களின் அணுநிறைகளின் இயற்கணித சராசரியாக இருக்கும்.  
உதாரணமாக,  
குளோரின், புரோமின், அயோடின் ஆகியவை ஒரு மும்மைத் தொகுதியாக உள்ளது. இலிதியம், சோடியம், பொட்டாசியம் வேறொரு மும்மையாக உள்ளது.
| தனிமங்கள் | அணுநிறை |  |
| --- | --- | --- |
| குளோரின் (Cl) | 35.5 |  |
| புரோமின் (Br) | 80 |  |
| அயோடின் (I) | 127 | } |
(35.5 + 127) / 2 = 81.5  
| தனிமங்கள் | அணுநிறை |  |
| --- | --- | --- |
| இலிதியம் (Li) | 7 |  |
| சோடியம் (Na) | 23 |  |
| பொட்டாசியம் (K) | 39 | } |
(7 + 39) / 2 = 23
# தனிம அட்டவணை வரலாறு

## தனிம வகைப்படுத்தல்

### அலெக்சாண்டர் எமில்

1862-ஆம் ஆண்டளவில் அலெக்சாண்டர் எமில் (Alexandre-Emile Béguyer de Chancourtois) எனும் பிரான்சிய புவியியலாளர் தனிமங்கள் ஓர் ஒழுங்கான இடைவெளியில் அமைந்திருப்பதை அவதானித்தார். இதன்படி ஆரம்ப ஆவர்த்தன அட்டவணை ஒன்றை உருவாக்கினார். வேதியியற் கலைச்சொற்கள் பயன்படுத்தப்படாமையினாலும் விளக்கப்படமின்மையாலும் இது பிரபல்யமடையவில்லை.
# தனிம அட்டவணை வரலாறு

## தனிம வகைப்படுத்தல்

### ஜோன் நியுலாண்ட்ஸ்

ஜோன் நியுலாண்ட்ஸ் (John Newlands) எனும் ஆங்கில வேதியியல் அறிஞர் 1865-இல் 56 தனிமங்களை வகைப்படுத்தினார். ஒத்த பண்புள்ள தனிமங்களின் அணுநிறை எட்டால் அதிகரித்துக்கொண்டு செல்வதை அவதானித்து ‘எண்ம விதியை’ (அட்டமசுர விதி - law of octaves) முன்மொழிந்தார். சங்கீதத்தில் ச, ரி, க, ம, ப, த, நி, ச எனும் சுரங்களில் ‘ச’ எட்டாவதாகத் திரும்ப அமைவதுபோல அணுநிறை ஏறுவரிசையில் தனிமங்களை ஒழுங்குபடுத்தும்போது இயல்பொத்தவை எட்டாம் இடத்தில் திரும்ப அமையும் என்று விளக்கினார். ஆனால் அவர்காலத்து அறிவியலாளர்களால் இது நிராகரிக்கப்பட்டது.  
இவ்விதியானது குறைந்த அணுநிறை கொண்ட தனிமங்களுக்குப் பொருந்தக் கூடியது. ஆனால் அதிக அணுநிறை கொண்ட தனிமங்களுக்குப் பொருந்தாது.
# தனிம அட்டவணை வரலாறு

## தனிம வகைப்படுத்தல்

### லொதர் மேயர்

ஜூலியஸ் லொதர் வொன் மேயர் எனும் செருமானிய வேதியியல் நிபுணர் 28 தனிமங்களைக் கொண்ட ஆவர்த்தன அட்டவணையை 1864-இல் உருவாக்கினார். இவரது அட்டவணை தனிமத்தின் வலுவளவை மையமாக வைத்து ஆறு தனிமக் குடும்பங்களாக உருவாக்கப்பட்டிருந்தது.
# தனிம அட்டவணை வரலாறு

## ஆவர்த்தன அட்டவணையின் புதிதாக்கம்

1913-14 களில் என்ரி மொசெலே (Henry Moseley) என்பவர் தனது பரிசோதனையிலிருந்து ஒரு தனிமத்தின் எக்ஸ்-கதிர் அலை நீளத்துக்கும் அணு எண்ணுக்கும் இடையே உள்ள தொடர்பைக் கண்டுபிடித்தார். ஒரு தனிமம் இன்னொரு தனிமத்துடன் வேறுபட்டுக் காணப்படுவதற்கு அவற்றில் காணப்படும் நேர்மின்னிகளே (புரோத்தன்கள்) காரணம் என்று கண்டுகொண்டார். எனவே தனிமங்களை வரிசைப்படுத்த அவற்றின் அணுநிறையைவிட அணு எண் மிகப்பொறுத்தமானது என்று தீர்மானித்தார். இதன்படி ஆவர்த்தன அட்டவணை மீள ஒழுங்கமைக்கப்பட்டது.  
இதனால் ஆர்கன் - பொட்டாசியம் ஒழுங்கமைப்புச் சிக்கலுக்குத் தீர்வு கிடைத்தது. முன்னர் இருந்த ஆவர்த்தன அட்டவணையின்படி இவற்றை ஒரே பண்புள்ள குழுமத்தில் சேர்த்தல் சிக்கலாக இருந்தது. ஏனெனில், ஆர்கனின் (Ar) அணுநிறை (39.9) பொட்டாசியத்தின் (K) அணுநிறையைவிடக் (39.1) கூடுதலாக இருந்தது. ஆர்கன் ஒரு உறழ் வளிமம், ஆனால் பொட்டாசியம் ஒரு கார உலோகம். அணு எண்ணின்படி இவை தத்தமது பண்புடைய குழுமத்தில் சேர்க்கப்பட்டன. இதே போலக் கோபால்ட் - நிக்கல் சிக்கலும் தீர்ந்தது.  
மொசெலே மென்டெலேயேவ்வின் கோட்பாடு போன்று அணு எண்கள் 43, 61, 72, 75 உடைய புதிய தனிமங்களுக்கு இடம் ஒதுக்கினார், அதன்படி பின்னர் டெக்னீசியம், புரோமித்தியம், ஆப்வினியம், ரேனியம் முதலியவை கண்டுபிடிக்கப்பட்டன.  
1943-இல் கிளென் சீபோர்க் என்பவர் அமெரிக்கம் (95) மற்றும் கியுரியம் (96) ஆகிய தனிமங்களைப் பாகுபடுத்துவதில் சிரமத்தை எதிர்கொண்டார். இவை வேறொரு குழுமத்தைச் சேர்ந்தவை என்று அறிந்துகொண்டதன் பிரகாரம் ஆவர்த்தன அட்டவணையில் மேலும் திருத்தம் கொண்டுவரப்பட்டது; அக்டினைட் வரிசைகள் உருவாக்கப்பட்டன.
# குதிரைமலை (இலங்கை)

**குதிரைமலை** (சிங்களம்: කුදිරමලෙයි, கிரேக்கம்: *Hippuros*, ஆங்கிலம்: *Horse Cliff*) என்பது இலங்கையின் மேற்கு கடற்கரையில் அமைந்த முனை பகுதியும் பண்டைய துறைமுக நகரமும் ஆகும். இது முன்பு யாழ்ப்பாண தீபகற்ப அரசின் பண்டைய தலைநகர் நல்லூருக்கு முன் தலைநகராகவும் பன்னாட்டு வர்த்தக மையமாகவும் விளங்கியது. சிலாபத்துறைக்கு அருகில் மன்னார் வளைகுடாவில் அமைந்துள்ள இது மன்னார் பண்டைய துறைமுக நகரம், வரலாற்று புகழ்மிக்க திருக்கேதீச்சரம் ஆகிய வரலாறுகளை பகிர்ந்து கொண்டுள்ளது. குதிரைமலை புத்தளம் மாவட்ட வடமுனையில் அமைந்து, பயனுள்ள மன்னார் தென் துறைமுகமாகவும், யாழ் தீபகற்ப மற்றும் வன்னி அரசுகளின் தென்முனை எல்லை நகரமாக பயன்பட்டது. இது திருகோணமலையிலிருந்து வன்னிக்கு மேற்கில் அமைந்துள்ளது. இதன் கரையிலிருந்து முத்தகழ்வு இடமும் பண்டைய கிராமமுமான வங்காலை 20 கி.மீ தூரத்தில் வடக்கில் அமைந்துள்ளது. இப்பகுதி தற்போது தேசிய பூங்காவின் கீழ் சேர்க்கப்பட்டுள்ளது.  
இப்பகுதி ஆட்சியாளர்களில் அல்லி ராணி, கொற்றன், அவரது தந்தை (பிட்டன்) மற்றும் சமகாலத்தவர்களான அதியமான் நெடுமான் அஞ்சி மற்றும் அவரது மகன் குமணன் ஆகியோர் அடங்குவர்.
# சோபி சோல்

**சோபி சோல்** (ஆங்கிலம்: Sophia Magdalena Scholl - பிறப்பு 9 மே 1921 - 22 பெப்ரவரி 1943) ஒரு யேர்மனிய மாணவர், புரட்சிவாதி, வன்முறையற்ற வெள்ளை ரோசா இயக்கத்தின் ஒரு செயற்பாட்டாளர். நாசி யேர்மனிக்கு எதிரான போராட்டங்களில் பங்கெடுத்த இவர் போர் எதிர்ப்பு துண்டறிக்கைகளை விநியோகம் செய்ததற்காக தேசத் துரோகக் குற்றம் காணப்பட்டு மரண தண்டனை விதிக்கப்பட்டார். 1970களின் பின்பு இவர் ஒரு யேர்மனிய மாவீராகக் கொண்டாடப்படுகிறார்.
# விவேக சிந்தாமணி

**விவேக சிந்தாமணி** என்பது ஒரு பழமையான தமிழ் நூலாகும். இது அனுபவ மூதுரைகளைக் கொண்ட தமிழ் செய்யுள் தொகுப்பாகும். இந்த நூலின் ஆசிரியர் யார் என்பது தெரியாது. எந்த காலத்தில் இயற்றப்பட்ட நூல் என்பதும் தெரியாது. நாயக்கர் காலத்தில் இந்த நூல் உருவாகியிருக்கலாம் என்று ஒரு சிலர் கூறுகின்றனர். இந்நூலில் சிந்தனைக்குகந்த, பொருள் பொதிந்த வார்த்தைகளால் நீதிகளும், அழகியலும் செய்யுள் நடையில் சொல்லப்பட்டு இருக்கிறது. தனிப்பாடல்களாக இருந்த பாடல்களைத் தொகுத்து இந்த நூல் உருவானது என்ற அனுமானமும் உண்டு.  
பகுத்தறிவு பட்டறிவின் தெளிவு.  
நினைவில் ஒளிரும் மணி சிந்தாமணி.  
பகுத்தறிவு மணிகளே ‘விவேக சிந்தாமணி’.  
இந்த நூல் தொகுப்பில் 135 பாடல்கள் உள்ளன.  
மேலும் சில பிரதிகளில் மட்டும் காணப்படும் பாட்டும் ஒன்று உள்ளது.  
- பாடல் எடுத்துக்காட்டுண  
தகைமைகள்  
வேத மோதிய வேதியர்க் கோர்மழை  
நீதி மன்னர் நெறியினுக் கோர்மழை  
மாதர் கற்புடை மங்கையர்க் கோர்மழை  
மாதம் மூன்று மழையெனப் பெய்யுமே. (26)
# முடிசூடிய மரியா (ஜியோட்டோ)

**முடிசூடிய மரியா** (*Madonna Enthroned* அல்லது *Ognissanti Madonna*) என்பது நடுக்கால இறுதியில் வாழ்ந்த ஜியோட்டோ டி போண்டோனே (*Giotto di Bondone*) (1266/7 - 1337) என்னும் இத்தாலிய கலைஞர் வரைந்த ஓர் ஓவியம் ஆகும். இது இத்தாலியின் புளோரன்சு நகரில் உஃப்ஃபீசி கலைக்கூடத்தில் காக்கப்பட்டு வருகிறது.  
இந்த ஓவியம் சுமார் 1310ஆம் ஆண்டின் வரையப்பட்டதாகக் கருதப்படுகிறது. இந்த ஓவியத்தில், கிறித்தவ கலைமரபைப் பின்பற்றி, இயேவின் தாயாகிய மரியா தம் மடியில் குழந்தை இயேசுவை வைத்துக்கொண்டு, அரியணையில் அரசியாக வீற்றிருக்கின்றார். அவர்களைச் சூழ்ந்து வானதூதர்களும் புனிதர்களும் உள்ளனர்.  
இந்த ஓவியம் ஐரோப்பிய மறுமலர்ச்சிக் காலத்தின் முதல் ஓவியமாகப் போற்றப்படுகிறது. இறுக்கமான விதிகளுக்கு உட்பட்டிருந்த பிசான்சிய ஓவியக் கலைப் பாணியிலிருந்து வேறுபட்டு, இயல்பான விதத்தில் வரையப்பட்ட ஓவியம் இது.
# முடிசூடிய மரியா (ஜியோட்டோ)

## ஓவியத்தை வரைந்தவர்

ஜியோட்டோ எந்தெந்த ஓவியங்களை வரைந்தார் என்பது பற்றிய விவாதம் இன்னும் தொடர்ந்தாலும், "முடிசூடிய மரியா" என்னும் இந்த ஓவியம் ஜியோட்டோவின் கையால் வரையப்பட்டதே என நிறுவுவதற்கு பல ஆவணங்கள் உள்ளன. 1447இல் லொரேன்சோ கிபேர்ட்டி என்பவர் தம் நூலில் இதைக் குறிப்பிட்டுள்ளார்.  
இந்த ஓவியம் ஜியோட்டோவின் பிற்காலப் படைப்புகளுள் ஒன்று. அதை அவர் புளோரன்சு நகரில் வரைந்து முடித்தார். புளோரன்சு நகரில் பிரான்சிஸ்கு சபைக் கோவிலாகிய "அனைத்துப் புனிதர் ஆலயத்தின்" பெரிய பீடத்தின் மேல் பக்கம் வைப்பதற்காக இந்த ஓவியம் படைக்கப்பட்டது.  
அன்னை மரியா தம் மகனான இயேசுவைத் தம் மடியில் வைத்திருக்கிறார். அரியணையில் அரசியாக அமர்ந்திருக்கிறார். அவர்களைச் சுற்றி வானதூதர்களும் புனிதர்களும் நிற்பதைக் காணலாம். இவ்விதத்தில் அன்னை மரியாவையும் இயேசுவையும் சித்தரிக்கும் ஓவியப் பாணி *Maestà* (*Majesty*) என்று இத்தாலிய மொழியில் அழைக்கப்பட்டது. அதைத் தமிழில் "முடிசூடிய மரியா" எனலாம்.
# முடிசூடிய மரியா (ஜியோட்டோ)

## ஜியோட்டோவின் முன்னோடிகள்

கிறித்தவ பிசான்சியக் கலையின் கூறுகள் ஜியோட்டோவின் ஓவியத்தில் உள்ளன. திருவோவியம் என்னும் அந்தக் கலைப்பாணியில் தங்க நிறப் பின்புலம், ஆடைகளில் தங்க நிறம் போன்றவை உண்டு. அதை ஜியோட்டோவின் இந்த ஓவியத்திலும் காணலாம். பிசான்சியக் கலை இத்தாலியில் சில புதிய அம்சங்களைப் பெற்றது. அவற்றையும் ஜியோட்டோ தம் ஓவியத்தில் காட்டுகிறார்.  
எனவே இந்த ஓவியத்தில் பிசான்சியக் கலையின் இறுக்கம் சிறிது உண்டு. குழந்தை இயேசுவை மடியில் தாங்கி, நடுவில் அமர்ந்திருக்கின்ற மரியா, சூழ்ந்திருக்கின்ற வானதூதர்களையும் புனிதர்களையும் விட பெரிய உருவில் காண்பிக்கப்படுகிறார்.  
அதே நேரத்தில், பிசான்சியக் கலையில் சித்தரிக்கப்படும் நபர்களைப் போல் அல்லாமல், ஜியோட்டோவின் ஓவியத்தில் வருவோர் முப்பரிமாணத் தோற்றம் கொண்டவர்களாகக் காட்டப்படுகிறார்கள். அளவிலும் பெரியவர்களாய் உள்ளார்கள்.  
மரியா அமர்ந்திருக்கின்ற அரியணை இத்தாலிய-பிசான்சியப் பாணியில் உள்ளது. அதை அணிசெய்கின்ற பன்னிறப் பளிங்குக் கற்கள் ஒரு புதுமையான சேர்க்கை. கிறித்தவக் கலையின் தொடக்க காலத்தில் பளிங்குக் கற்கள் பயன்படுத்தப்பட்டதை ஜியோட்டோ இங்கே புகுத்துவது தெரிகிறது.  
ஜியோட்டோவின் ஆசிரியராகக் கருதப்படுகின்ற சீமாபூவே (*Cimabue*) என்பவரின் கலைத் தாக்கத்தை ஜியோட்டோவின் ஓவியத்தில் காணலாம். "முடிசூடும் மரியாவும் இயேசுவும்" என்றொரு ஓவியத்தை சீமாபூவே 1280இல் வரைந்திருந்தார். அது ஜியோட்டோவின் ஓவியத்திற்கு ஒரு முன்னோடியாக அமைந்தது. இரு ஓவியங்களுமே பெரும்பாலும் இத்தாலிய-பிசான்சிய கலைப்பாணியில் அமைந்தவை என்றாலும் அக்கலைப்பாணி சீமாபூவே ஓவியத்தில் அதிக அழுத்தமாக உள்ளது.  
வானதூதர்களின் இறகுகளை வரைந்துள்ள பாணியிலும் ஜியோட்டோவுக்கும் சீமாபூவேக்கும் இடையே ஒப்புமை உள்ளது. இடம், உருவ அளவு போன்றவற்றின் முக்கியத்துவத்தை அவர்களுடைய ஓவியங்களில் காணலாம்.  
ஜியோட்டோ சித்தரிக்கின்ற மரியா, இயேசு, வானதூதர்கள், புனிதர்கள் முகத்தில் ஓர் அமைதி தவழ்கிறது. அவர்கள் படம் என்றிராமல் சிலை போன்று தோற்றம் தருகிறார்கள்.
# முடிசூடிய மரியா (ஜியோட்டோ)

## சில சிறப்புகள்

முப்பரிமாண முறையில் ஆள் உருவங்களைச் சித்திரமாக எழுதிய முதல் மேற்கு ஐரோப்பியர் ஜியோட்டோ என்று கருதப்படுகிறது. ஆள் உருவங்களின் உடலுக்கு அவர் முக்கியத்துவம் கொடுத்தார். பிசான்சியக் கலை தட்டையாக வரைந்ததை ஜியோட்டோ முப்பரிமாணத்துக்குக் கொணர்ந்தார்.  
ஜியோட்டோவின் ஓவியத்தில் மரியாவும் பிறரும் அணிந்திருக்கின்ற ஆடைகளும் அவற்றின் மடிப்புகளும் அதிக அளவு இயல்பாக உள்ளன. இதையும் உடல் அளவையும் வரைகளால் காட்டாமல் ஒளியும் நிழலும் முறையில் (*chiaroscuro*) காட்டுகிறார். உடை மடிப்புகளின் உள்ளே காட்டுவதும் தெரிகிறது. இதைக் குறிப்பாக மரியாவின் முழங்கால் பகுதி, மார்புப் பகுதி ஆகியவற்றில் காணலாம். இயேசுவின் முகத்திலும் இது தோன்றுகிறது.  
ஜியோட்டோ ஓவியத்தின் இன்னொரு சிறப்பு, அவர் பார்வையாளர்களை ஓவியத்தின் பகுதியாகக் கொணர்வது ஆகும். ஜியோட்டோவுக்கு முந்திய கலைஞர்கள் வரைந்த "முடிசூடிய மரியா" ஓவியங்களில் வானதூதர்களும் புனிதர்களும் காட்டப்படுவதுண்டு. ஆனால் ஜியோட்டோவின் ஓவியத்தில் இருபுறமும், சாளரங்கள் வழியாக சாட்சிகள் போல இருவர் நிற்கின்றனர். அவர்கள் ஓவியத்தின் பார்வையாளர்களாகவும், மரியா மற்றும் இயேசு குறிப்பிட்டு நிற்கின்ற தெய்விக உலகில் மண்ணுலகோர் பங்கேற்பதைக் காட்டுவதாகவும் உள்ளார்கள்.
# பூமருது

**பூமருது, செம்மருதம், கதலி**) என்பது வெப்பமண்டல தென் ஆசியாவைச் சேர்ந்த ஒரு மரமாகும். கோடைக் காலத்தில் இதன் மலர்கள் பூத்துக் குலுங்கும். இது பிரகாசமான இளஞ்சிவப்பு முதல் வெளிர் ஊதா நிற பூக்களைக் கொண்ட ஒரு இலையுதிர் மரமாகும். குளிர் காலத்தில் இலைகள் உதிரும் முன்னே இதன் இலைகள் சிவப்பு நிறத்தில் மாறிவிடும். இந்த தாவரம் கொண்ட அஞ்சல் தலையை இந்தியா வெளியிட்டுள்ளது. இதன் மரம் வலிமையில் தேக்கு மரத்திற்கு அடுத்ததாக உள்ளது.
# பூமருது

## சொற்பிறப்பியல்

இலத்தீன் மொழியில் ஸ்பெசியோசா 9speciosa) என்ற குறிப்பிட்ட அடைமொழிக்கு 'அழகான' என்று பொருளாகும்.
# பூமருது

## வளர்ச்சி

இந்த மரம் 15 மீட்டர் (49 அடி) உயரம் வரை வளரக்கூடிய சிறியது முதல் நடுத்தர அளவு முதல் பெரியதாக வளரும் மரமாகும். மென்மையான, செதில்களான வெளிர் சாம்பல் அல்லது பாலேட்டு நிறப் பட்டைகள் கொண்ட மரமாகும். வியட்நாமில், இந்தத் தாவரத்தின் தளிர்கள் கீரையாக உட்கொள்ளப்படுகின்றன. மேலும், இதன் முதிர்ந்த இலைகளும், முதிர்ந்த பழங்களும் இரத்தத்தில் குளுக்கோசைக் குறைக்க பாரம்பரிய மருத்துவத்தில் பயன்படுத்தப்படுகின்றன. இதன் விதைகள் போதைப்பொருள் பண்புகளைக் கொண்டுள்ளன.  
இது ஒரு உறுதியான மரமாகும். கதவு, சன்னல் போன்ற மரச்சாமான்கள் செய்யப்பயன்படுகிறது. நீரில் இருந்தாலும் எளிதில் உளுத்துப் போகாமல் நீடித்து இருக்கும். இதனால் படகு செய்யவும், துறைமுகங்களில் ஆதரவுக் கம்பங்களுக்கும் இது பயன்படுத்தப்படுகிறது. மியான்மரில் தேக்குக்கு அடுத்து இம்மரமே பயன்படுத்தப்படுகிறது.
# பூமருது

## மருத்துவப் பயன்பாடு

பூமருதின் விதைகள் போதைப்பொருளாகவும், பட்டை, இலை போன்றவை மலமிளக்கியாகவும், வேர்கள் துவர் மருந்து, தூண்டி, காய்ச்சலடக்கி (காய்ச்சல் நீக்கி) தன்மை கொண்டவையாக உள்ளன. இலைகளின் கசாயம் நீரிழிவு நோய்க்கு பயன்படுத்தப்படுகிறது. மணிப்பூரில், இதன் காய்கள் வாய்ப் புண்ணுக்குப் தடவப்படுகின்றது.  
பல இடங்களில் அலங்காரச் செடியாக வளர்க்கப்படுகிறது. இத்தாவரம் வயிற்றுப்போக்கு, இரத்த அழுத்தம் முதலிய பல நோய்களுக்கு மருந்தாகப் பயன்படுத்தப்படுகிறது. கல்லீரல் நோய்க்குத் தீர்வு காணும் வகையில் ஆராய்ச்சி நடைபெற்றுவருகிறது.
# பூமருது

## அங்கிகாரம்

இந்த மரத்தின் மலரானது மகாராட்டிர மாநில மலராக அங்கீகரிக்கப்பட்டுள்ளது.
# நேரலைத் தொலைக்காட்சி

**நேரலை தொலைக்காட்சி** (*Live television*), **நேரலை ஒளிபரப்பு** அல்லது **லைவ் டிவி** என்பது ஒரு நிகழ்ச்சி நடைபெறுகின்ற நேரத்திலேயே நிகழ்நேரத்தில் காட்சிப்பிடிக்கப்படும் ஒளிதங்கள் தொகுக்கப்பட்டு ஒளிபரப்பப்படுவதாகும். தொலைக்காட்சியின் துவக்க காலத்தில் அனைத்து ஒளிபரப்புகளுமே நேரலை ஒளிபரப்பாகவே இருந்தன; *ஐ லவ் லூசி* போன்ற ஒரு சில தொடர் நாடகங்கள் மட்டுமே ஒளிபிடிப்புத் தளத்தில் திரைப்படமாக எடுக்கப்பட்டு பின்னர் தொலைக்காட்சியில் ஒளிபரப்பப்பட்டன. 1958ஆம் ஆண்டில் காணொளி நாடாக்கள் கண்டறியப்பட்ட பின்னரே தொலைக்காட்சி நிகழ்ச்சிகள், திரைப்படங்களைப் போன்றே, முன்னரே எழுதப்பட்ட வரிவடிவத்தில் தயாரிக்கப்பட்டு ஒளிப்பதிவு செய்யப்பட்டன; பின்னர் தொலைக்காட்சியில் இந்த ஒளித நாடாக்கள் மூலமாக ஒளிபரப்பப்படலாயிற்று. இன்று பெரும்பாலான தொலைக்காட்சிகளில் காலையில் துவங்கும் நிகழ்ச்சிகள், வணக்கம் தமிழகம் போன்றவை நேரலை நிகழ்ச்சிகளாகத் தொகுக்கப்படுகின்றன. தொலைக்காட்சி நாடகங்களும் அரட்டை அரங்க நிகழ்ச்சிகளும் நிகழ்நேர விளையாட்டு நிகழ்ச்சிகளும் முன்னரே வடிவமைத்த வடிவங்களில் ஒளிப்பதிவு செய்யப்பட்டே ஒளிபரப்பாகின்றன. பல உள்ளூர் தொலைக்காட்சிகள் தங்கள் நிகழ்ச்சிகளை நேரலையாகவே ஒளிபரப்புகின்றன.  
பொதுவாக ஒளிப்பதிவுக் கருவிகள் கண்டுபிடிக்கப்படும் வரை தொலைக்காட்சி நிகழ்ச்சிகள் நேரலையாகவே இருந்தன; தற்போது விளையாட்டுப் போட்டிகள், விருது வழங்கும் விழாக்கள், பார்வையாளர் நேரடியாகப் பங்குபெறும் நிகழ்ச்சிகளைப் போன்றவை நேரலையாக ஒளிபரப்பப்படுகின்றன.
# நேரலைத் தொலைக்காட்சி

## பயன்கள்

ஒரு நிகழ்வு நடக்கின்ற போதிலேயே அங்கு நேரடியாக சென்று காண முடியாதவர்களுக்கு அவற்றின் ஒளிதங்கள் நேரலையாக காட்டப்படுவது மிகுந்த ஆவலைத் தூண்டுவதாக உள்ளது. தொலைக்காட்சி நிகழ்ச்சிகளிலேயே கூடுதலான பார்வையாளர்களைப் பெறுவதால் இந்த நிகழ்ச்சிகளுக்கு கூடுதலான விளம்பர வருவாய் கிடைக்கிறது. தற்கால தொழில்நுட்பங்களான தயாரிப்பு சரக்குந்திகள், செய்மதி தானுந்தி மேல்நோக்கிய இணைப்பு மற்றும் செய்தியாளர்களைக் கொண்டு நகரத்தின் எங்கு என்ன நடந்தாலும் உடனடியாக *நிகழிடத்திலிருந்தே* அறிவித்திட இயல்கிறது. நிகழ்வின் தாக்கம் குறித்தும் உடனடியாக கருத்துக்கள் பெற முடிகிறது. இருப்பினும் இத்தகைய நேரலை தொலைக்காட்சி நிகழ்ச்சிகள் நிகழ்வுகளை பரபரப்பாக்கியும் நன்கு சிந்திக்கபட்ட தீர்வுகளுக்கு எதிராக உடனடி தீர்வுகளுக்கு வழிவகுத்தும் எதிர்மறை விளைவுகளை உண்டாக்குவதாக சில சமூகவியலாளர்கள் கருதுகின்றனர்.  
சில நேரங்களில் தொகுக்கப்படாது நேரடியாகவே நிகழ்நேரத்தில் ஒளிதங்கள் பரப்பப்படுவது தொலைக்காட்சி நிலையங்களை சட்டப் பிரச்சினைகளில் தள்ளப்படக் கூடும். நாட்டில் நிலவும் சட்டங்கள் மற்றும் அரசியல் சரித்தன்மைக்காக தொலைக்காட்சி நிறுவனங்கள் பெரும்பாலும் சற்று நேரத் தாமதம் (~ 20 விநாடிகள்) செய்து ஒளிபரப்புகின்றன. பார்வையாளர்களுக்கு இது நிகழ்நேர நிகழ்ச்சி போலத் தெரிந்தாலும் ஒளிபரப்பு நிறுவனங்களுக்கு மனதைப் புண்படுத்தும் சொற்களை தணிக்கை செய்திட இந்த நேரத் தாமதம் உதவுகிறது.  
பொதுவாக முதன்மை நிகழ்ச்சிகள் மட்டுமே நேரலையாகக் காட்டப்படும். இடையில் காட்டப்படும் விளம்பர ஒளிதங்கள் முன்னரே பதிவு செய்யப்பட்ட கருவியிலிருந்து ஒளிபரப்பாகும். மே 29, 2008இல் முதன்முதலாக ஹோண்டா தானுந்து தயாரிப்பு நிறுவனம் ஐக்கிய இராச்சியத்தில் தனது விளம்பரத்தை நேரலையாக ஒளிபரப்பியது; விளம்பரத்தில் வான்வெளிக் குதிப்பவர்கள் வான்வெளியில் ஹோண்டா என்ற ஆங்கிலச்சொல் அமையுமாறு தங்களை இணைத்துக் கொண்டனர்.
# நேரலைத் தொலைக்காட்சி

## மேல் தகவல்களுக்கு

- *No Retakes*, by Sandra Grabman and Wright King. BearManor Media, 2008.
- *Caesar's Hours: My Life in Comedy, with Love and Laughter*, by Sid Caesar with Eddy Friedfeld. Public Affairs, 2003.
- *The Box: An Oral History of Television 1920-1961*, by Jeff Kisseloff. Penguin Books, 1995.
- *The Live Television Generation of Hollywood Film Directors*, by Gorham Kindem. McFarland, 1994.
- *Live Television: The Golden Age of 1946-1958 in New York*, by Frank Sturcken. McFarland, 1990.
- *Golden Age of Television: Notes from the Survivors*, by Max Wilk. Moyer Bell Limited, 1989.
- *Where Have I Been? An Autobiography*, by Sid Caesar with Bill Davidson, Crown Publishers, Inc., 1982.
# நேரலைத் தொலைக்காட்சி

## சான்றுகோள்கள்

wa:Live
# மயில் கொன்றை

**மயில் கொன்றை** (*Caesalpinia pulcherrima*) என்பது ஒரு மரமாக அல்லது புதராக வளரும் பூக்கும் தாவரம். இது **மயிற்கொன்றை** எனவும் கூப்பிடப்படுகிறது.
# மயில் கொன்றை

## சின்னங்கள்

இதன் மலர் பார்படோசு நாட்டின் தேசியப் பூ.
# மயில் கொன்றை

## பயன்பாடுகள்

இந்தத் தாவரத்தை அலங்காரத்துக்காக வளர்க்கின்றனர். இதன் வேர் பெண்களுக்கு கருக்கலைப்பை ஏற்படுத்தும்.
# ஒத்ராந்தோ மறைசாட்சிகள்

**ஒத்ராந்தோ மறைசாட்சிகள்** அல்லது **ஒத்ராந்தோவின் புனித மறைசாட்சிகள்** என்பவர்கள் இத்தாலியின் தென்பகுதியில் உள்ள ஒத்ராந்தோ என்னும் துறைமுக நகரம் துருக்கியர்களின் கப்பற்படையால் வீழ்த்தப்பட்டபின், இசுலாமை ஏற்க மறுத்ததால் ஆகஸ்ட் 14, 1480 அன்று ஜிதிக் அகமது பாஷா என்னும் துருக்கியப் படைத்தலைவரின் தலைமையின் கீழ் கொல்லப்பட்ட 813 பேர் ஆவர். அதே நாளில் கொல்லப்பட்டவர்கள் பலர் படை வீரர்களாகவும், காவலாளிகளாகவும் இருந்தாலும், கிறித்தவ மறையைக் கைவிட மறுத்ததற்காகக் கொல்லப்பட்ட 813 பேர் புனிதர் நிலைக்கு உயர்த்தப்பட்டுள்ளனர்.
# ஒத்ராந்தோ மறைசாட்சிகள்

## வரலாறு

துருக்கியர்களால் ஒத்ராந்தோ கோட்டை கைப்பற்றப்பட்டபின் ஒத்ராந்தோவின் வயதுமுதிர்ந்த பேராயர் ஸ்தேஃபெனோ அக்ரீக்கொலி, அவரது மறைமாவட்டத் தலைமைக் கோவிலிலேயே கொல்லப்பட்டார். அவரது தலை துண்டிக்கப்பட்டது. அதை ஒரு கோலில் ஏற்றி, நகரத்தின் தெருக்களில் ஊர்வலமாகக் கொண்டுசென்று அவமதித்தனர்.
ஆயர் ஸ்டீபன் பென்டினெல்லி வாளால் வெட்டப்பட்டு துண்டுதுண்டாக்கப்பட்டார். படைத்தலைவர் பிரான்செஸ்கோ சுரெலோ இரம்பத்தால் உயிரோடு துண்டுதுண்டாக்கப்பட்டு இறந்தார்.  
பின்னர் அந்த நகரில் உள்ள 15 வயதுக்கு மேற்பட்ட ஆண்கள் அனைவரையும் கைது செய்த துருக்கியர், அவர்கள் இசுலாமை தழுவினால் உயிரோடு விடுவிக்க ஆணையிட்டனர். ஆனால் கைதானவர்கள் அந்தோனியோ பிரிமால்தோ என்னும் வயது முதிர்ந்த தையற்காரரை துருக்கியரிடம் அனுப்பி தாங்கள் கிறிஸ்துவுக்காக ஆயிரம் முறையேனும் இறக்கத்தயாராக உள்ளதாக அறிவித்ததால், அவர்கள் அனைவரையும் மினெர்வா குன்றுக்குக் கூட்டிச்சென்று தலை வெட்டிக் கொன்றனர்.
# ஒத்ராந்தோ மறைசாட்சிகள்

## வரலாறு

### புனிதர் பட்டமளிப்பு

கிறித்தவ மறைக்காகக் கொல்லப்பட்ட இந்த நபர்களுக்கு மக்கள் வணக்கம் செலுத்தத் தொடங்கினர். அதைத் தொடர்ந்து 14 டிசம்பர் 1771 அன்று திருத்தந்தை பதினான்காம் கிளமெண்ட் அந்த வணக்கத்துக்கு அங்கீகாரம் அளித்து, இவர்களுக்கு அருளாளர் பட்டம் (முத்திப்பேறு பட்டம் வழங்கினார். 2007, சூலை 6ஆம் நாள் இவர்களின் இறப்பை கத்தோலிக்க மறைக்கு எதிரான வெறுப்பால் அவர்கள்மீது திணிக்கப்பட்ட மறைசாட்சியமாக பதினாறாம் பெனடிக்ட் ஏற்று அறிக்கையிட்டார்.  
20 டிசம்பர் 2013 அன்று திருத்தந்தை பதினாறாம் பெனடிக்ட், அருட்சகோதரி ஃப்ரான்செஸ்கா லெவோத் என்பவர் முத். அந்தோனியோ பிரிமால்தோ மற்றும் தோழர்களின் பரிந்துரையால் குணமடைந்ததை ஏற்று புனிதர் பட்டம் அளிக்க அனுமதி அளித்தார்.  
இவர்களுக்கும் ஒத்ராந்தோ முற்றுகையின்போது கிறித்தவ விசுவாசத்திற்காகக் கொல்லப்பட்டோருக்கும் திருத்தந்தை பிரான்சிசு 12 மே 2013 அன்று புனிதர் பட்டம் அளித்தார்.
# தி ஸ்டோரி ஆஃப் இந்தியா (ஆவணப்படம்)

**தி ஸ்டோரி ஆஃப் இந்தியா** (ஆங்கிலம்:The Story of India) (தமிழ் பொருள்:இந்தியாவின் கதை) பிபிசி தொலைக்காட்சி நிறுவனத்தால் தயாரிக்கபட்ட இந்திய வரலாற்றைப்பற்றிய ஒரு ஆவணப்படமாகும். சுமார் ஆறுமணி நேரம் நீளமுடைய இந்த ஆவணப்படம் 6 தொடர் நிகழ்வுகளாக(Episode) பிரிக்கப்பட்டு ஒளிபரப்பப்டத்து. இது பிபிசி தொலைக்காட்சியில் 2007-ம் ஆண்டு ஆகஸ்ட் மற்றும் செப்டம்பரில் இந்தியா, பாகிஸ்தான் சுதந்திரம் அடைந்து 60 ஆண்டுகளான நிகழ்வையொட்டி "இந்தியா மற்றும் பாகிஸ்தான் 07" என்ற பிபிசி நிகழ்வாக ஒளிபரப்பப்பட்டது.  
இந்த ஆவணப்படம் பிரபல ஆங்கிலேய வரலாற்றாளரான மைக்கேல் வுட் என்பவரால் எழுதி இயக்கப்பட்டது. இவருடைய பெரும்பாலான ஆவணப்படங்களைப் போலவே இதிலும், மைக்கேல் வுட் தானே அந்தந்த வரலாற்றுச் சம்பவங்கள் நிகழ்ந்த இடங்களுக்கு நேரில் சென்றும், அவ்விடங்களில் உள்ள தொல்பொருள் மற்றம் வரலாற்றுச் சான்றுகளை ஆய்வு செய்தும், அவ்வரலாற்று நிகழ்வுகளை பற்றி நன்கறிந்த வரலாற்றாளர்கள், தொல்லியலாளர்கள் மற்றும் உள்ளுர் மக்களுடன் நேரில் பேசியும் விளக்கியுள்ளார்.
# தி ஸ்டோரி ஆஃப் இந்தியா (ஆவணப்படம்)

## தொடர்நிகழ்வுகளின் தலைப்புகள்

### தொடர் நிகழ்வு 1. ** "பிகினிங்ஸ்" ** (ஆங்கிலம்:Beginnings) (தமிழ் பொருள்:துவக்கம் (அ) ஆரம்பம்)

மைக்கேல் வுட் இந்திய துணைக்கண்டம் முழுவதும் பயணித்து, இந்தியாவின் வளம், பலதரப்பட்ட மக்கள், கலாச்சாரம், இயற்கை மற்றும் நிலஅமைப்புகள் குறித்தான தடயத்தை இந்த நிகழ்வில் பதிவுசெய்கிறார். பழங்காலத்து சுவடிகள் மற்றும் வாய்வழிக்கதைகளின் வழியாகவும், கேரளத்து புரோகிதர்கள் சொல்லும் உச்சாடன மந்திரங்களின் ஓசை மூலமும் முக்கியமாக தமிழ்நாட்டின் மலைவாழ்கிராமத்து மக்களிடம் மேற்கொள்ளப்பட்ட மரபணு சோதனையின் மூலமும் ஆப்பிரிக்காவிலிருந்து முதல் மனித இடம்/குடி பெயர்தலை இந்தியாவிற்கு வந்திருக்கலாம் என்பது விளக்கப்படுகிறது. தென்னிந்தியாவின் வெப்பமண்டல கழிமுகத்தில்/காயலில்(backwates) ஆரம்பிக்கும் இந்தப்பயணம் காலவெள்ளத்தில் அழிந்துபோன சிந்து சமவெளி நாகரிக்கால பண்டைய இந்திய(தற்போதைய பாகிஸ்தானின்) நகரங்களான ஹரப்பா, மொகஞ்சதாரோ வழியாக துர்க்மேனிஸ்தானில் முடிகிறது. ரிக்வேதத்தில் குறிப்பிடப்படும் சோம பானம் குறித்தும் இந்த நிகழ்வில் குறிப்பிடப்படுகிறது.
# தி ஸ்டோரி ஆஃப் இந்தியா (ஆவணப்படம்)

## தொடர்நிகழ்வுகளின் தலைப்புகள்

### தொடர் நிகழ்வு 2. ** "தி பவர் ஆஃப் ஐடியாஸ்" ** (ஆங்கிலம்:The Power of Ideas) (தமிழ் பொருள்:எண்ணம் (அ) யோசனை-யின் ஆற்றல்)

இந்த இரண்டாவது பாகத்தில் இந்தியாவில் உருவான மதங்களான பௌத்தம், சமணம் பற்றியும், அதை உருவாக்கிய/வளர்த்த புத்தர், மகாவீரர் பற்றியும் மௌரிய சாம்ராஜ்ஜியம் பற்றியும் விளக்கப்படுகிறது. இந்திய வரலாற்றில் மிக முக்கிய அரசர்களான சந்தரகுப்த மௌரியர், சாம்ராட் அசோகர் பற்றியும் அவர்களின் வாழ்க்கை பற்றியும் விளக்கப்படுகிறது. இந்திமொழி திரைப்படமான அசோகா-விலிருந்து சில காட்சிகளும் காட்டப்படுகின்றன. போரின் தீமைகளைக்கண்டு மனம்வருந்தி திருந்திய அசோகரின் அசோக சக்கரம் இந்தியாவின் தேசியக் கொடியில் உள்ளது பற்றி கூறுகிறது.
# தி ஸ்டோரி ஆஃப் இந்தியா (ஆவணப்படம்)

## தொடர்நிகழ்வுகளின் தலைப்புகள்

### தொடர் நிகழ்வு 3. ** "ஸ்பைஸ் ரூட்ஸ் அண்டு சில்க் ரோட்ஸ்" ** (ஆங்கிலம்:Spice Routes and Silk Roads) (தமிழ் பொருள்:நறுமணப்பொருளின் பாதை மற்றும் பட்டுப் பாதை)

பண்டைய ரோமானிய, கிரேக்க நாடுகளுடன் இந்தியத் துணைக்கண்டம் கடல்வழியாக மேற்கொண்ட நறுமணப்பொருட்கள், பட்டு வணிகம் பற்றி இந்நிகழ்வில் விளக்கப்படுகிறது. மிளகு, ஏலக்காய், அரிசி போன்ற பொருட்கள் கப்பல்கள் மூலம் ஏற்றுமதி செய்ததன் மூலம், மலபார் கடற்கரையும், கேரளாவும் உலக வணிகத்தில் முக்கிய இடம்பிடித்ததை குறிப்பிடுகறிது. இதனுடன், மத்திய ஆசியாவிலிருந்த குஷாணர்களின் படையெடுப்பு, கனிஷ்கரின் ஆட்சி, அன்றைய முக்கிய வணிக நகரங்களான மதுரா, பெஷாவர் மேலும் புத்தமதம் சீனாவிற்கு பரவியது குறித்தும் விளக்குகிறது.
# தி ஸ்டோரி ஆஃப் இந்தியா (ஆவணப்படம்)

## தொடர்நிகழ்வுகளின் தலைப்புகள்

### தொடர் நிகழ்வு 4. ** "ஏஜஸ் ஆஃப் கோல்டு" ** (ஆங்கிலம்:Ages of Gold) (தமிழ் பொருள்:(இந்தியாவின்) பொற்காலம்)

இந்த நிகழ்வில் இந்தியாவின் செழுமையான ஆட்சிக்காலங்களும், சாதனைகளும் விவரிக்கப்படுகிறது. கணிதவியலில் மிகப்பெரிய மாற்றத்தை உண்டாக்கிய சுழி/பூச்சியம் கண்டுபிடிக்கப்பட்டது, பூமியின் சுற்றளவு கண்டுபிடிக்கப்பட்டது, ஆண், பெண் உடலுறவு குறித்த உலகின் முதல் புத்தகமான காமசூத்ரா ஆகியனவற்றைப் பற்றி விளக்குகிறது. தென்இந்தியாவில் ராஜராஜசோழனால் கட்டப்பட்ட தஞ்சாவூரில் உள்ள பிரகதீஸ்வரர் கோயில், சோழர்கால செப்பேடுகள், சரஸ்வதி மகால் நூலகம், சோழர்களின் ஆட்சிமுறை போன்றவையும் விளக்கப்படுகிறது. தற்போது இருக்கும் சோழ இளவரசருடன் ஒரு பேட்டியும் இடம்பெறுகிறது. சவாஜிகணேசன் நடித்த ராஜ ராஜ சோழன் திரைப்படத்திலிருந்து சில காட்சிகளும் காட்டப்படுகிறது. இந்த நிகழ்வில் மைக்கேல் வுட் தமிழகத்தை உலகின் ஒரே 'வாழும் செம்மையான நாகரிகம்' என குறிப்பிடுகிறார்.
# தி ஸ்டோரி ஆஃப் இந்தியா (ஆவணப்படம்)

## தொடர்நிகழ்வுகளின் தலைப்புகள்

### தொடர் நிகழ்வு 5. ** "தி மீட்டிங் ஆஃப் டூ ஓஷன்ஸ்" ** (ஆங்கிலம்:The Meeting of Two Oceans) (தமிழ் பொருள்:இரண்டு சமுத்திரங்களின் சந்திப்பு)

இந்நிகழ்வில் முகலாயர்கள் இந்தியத் துணைக்கண்டத்துக்குள் வந்ததும், அவர்கள் ஆடசிமுறையும் விளக்கப்படுகிறது. முகமது கஜினியின் சோமநாதர் கோயில் கொள்ளை படையெடுப்பில் ஆரம்பித்து, தாரா சிக்கோ கொல்லப்பட்டதுவரை விவரிக்கிறது. மைக்கேல் வுட் இந்த பாகத்தில் பழைய டெல்லியில் உள்ள சூஃபிகளின் வழிபாட்டுத்தலங்களுக்கும், ராஜஸ்தானிலிருக்கும் பாலைவனக்கோட்டைக்கும், லாகூர் மற்றும் ஆக்ரா ஆகிய நகரங்களுக்கும் செல்கிறார். பேரரசர் அக்பரின் வாழ்க்கையும், அவருடைய மத சகிப்புத்தன்மையும் சொல்லப்படுகிறது.
# தி ஸ்டோரி ஆஃப் இந்தியா (ஆவணப்படம்)

## தொடர்நிகழ்வுகளின் தலைப்புகள்

### தொடர் நிகழ்வு 6. ** "ஃப்ரிடம் அண்டு லிபரேஷன்" ** (ஆங்கிலம்:Freedom and Liberation) (தமிழ் பொருள்:சுதந்திரமும் விடுதலையும்)

இந்த நிகழ்வில் இந்தியாவில் ஆங்கிலேயர்களின் ஆட்சி மற்றும் ஆங்கிலேய இந்தியா பற்றியும், இந்திய விடுதலைப் போராட்டம் பற்றியும் விவரிக்கப்படுகிறது. தென்னிந்தியாவில் கடல்வழி வாணிபத்திற்காக வந்து இந்தியத் துணைக்கண்டம் முழுவதுயும் ஆங்கிலேயர்கள் ஆட்சியைப் பிடித்தது, அதன் பிறகு இந்திய விடுதலைப்போர் வலுப்பெற்றது, காந்தி மற்றும் நேரு காலத்து சுதந்திர எழுச்சி, சுதந்திரத்தின் போது காந்தி, நேரு, ஜின்னா போன்ற தலைவர்களுக்கிடையே உண்டான கருத்து வேறுபாடுகள் ஆகியவையும் விவரிக்கப்படுகிறது. 1947 சுதந்திரத்தின் போது நடந்த இந்திய-பாகிஸ்தான் பிரிவினை, பிரிவினையின்போது இந்துக்கள் முஸ்லீம்கள் மற்றும் சீக்கியர்கள் இடம்பெயர்ந்தது, அதன் காரணமா நடந்த அசம்பாவிதங்கள், உயிரழப்புகள் ஆகியன பற்றியும் விவரிக்கிறது. உலகின் மிகப்பெரிய குடி/இடம்பெயர்தலில் இதுவும் ஒன்று எனக் குறிப்பிடுகிறது.
# வாடாமல்லி

**வாடாமல்லி (Gomphrena globosa)** பொதுவாக குளோப் அமராந்த், மக்மலி மற்றும் வாடாமல்லி என அழைக்கப்படுகிறது, இது அமராந்தேசியே என்ற தாவரக்குடும்பத்தினைச் சார்ந்தது. பூ மாலை கட்டவும் அலங்காரம் செய்வதற்கும் பயன்படுத்தப்படுகிறது. இதன் பூக்கள் வெள்ளை, சிவப்பு முதலிய பல நிறங்களில் காணப்படுகின்றன.
# திருத்தந்தையின் பணி துறப்பு

**திருத்தந்தையின் பணி துறப்பு** என்பது திருத்தந்தை ஒருவர் தனது சொந்த விருப்பத்தால் தனது திருத்தந்தை பணியைத் துறப்பதைக் குறிக்கும். இதற்கு கத்தோலிக்க திருச்சபையின் சட்ட எண் 332 பிரிவு 2இன் கீழ் இடமுண்டு. இப்பணி துறப்பு செல்லத்தக்க நிலையில் இருக்க அது திருத்தந்தையால் தன்னுரிமையுடன் செய்யப்பட வேண்டும்; மற்றும் உரிய முறையில் வெளிப்படுத்தப்பட வேண்டும்; ஆனால் அது எவராலும் ஏற்றுக்கொள்ளப்படவோ அல்லது யாரிடமேனும் சமர்ப்பிக்கப்படவோ வேண்டிய தேவை இல்லை. ஆயினும் புதிய திருத்தந்தையினை தேர்வு செய்ய ஏற்ற விதமாக கர்தினால் குழுவிடமோ அல்லது குறைந்தது கர்தினால் குழு முதல்வரிடமோ அறிவிப்பது வழக்கம்.
# திருத்தந்தையின் பணி துறப்பு

## வரலாற்றில் பணியினைத் துறந்த திருத்தந்தையர்கள்

திருப்பீடத்தின் சின்னம்]]
1045 ஆம் ஆண்டு, ஒன்பதாம் பெனடிக்ட் காசுக்காக தனது பதவியினைத் துறந்தார். இவரிடமிருந்து திருச்சபையை காக்க இவருக்கு பணமளித்து இவரை பணி துறக்க கட்டயாப்படுத்திய ஆறாம் கிரகோரி இவருக்குப்பின் திருத்தந்தையானார். ஆயினும், ஆன்மிக அதிகாரத்தை விலைபேசுவது (simony) முறைகேடு என்பதால், அத்தகைய செயலைச் செய்த ஆறாம் கிரகோரி முறைகேடாக நடந்தார் என்பதால் அவரும் தானாகவே பணியினைத் துறந்தார். இவருக்குப்பின் திருத்தந்தையான இரண்டாம் கிளமெண்ட் 1047இல் இறந்ததால் ஒன்பதாம் பெனடிக்ட் மீண்டும் திருத்தந்தையானார்.  
நன்கறியப்பட்ட திருத்தந்தையின் பணி துறப்பு ஐந்தாம் செலஸ்தீன் 1294இல் செய்தது ஆகும். இவர் திருத்தந்தைப் பணியை ஏற்க விருப்பமில்லை என்று கூறியபோதிலும் வற்புறுத்தலின் பேரில் அப்பணியை ஏற்றார். மேலும், அக்காலத்தில் திருத்தந்தை பணி துறப்பினை பற்றி எந்த சட்டமும் இல்லாததாலும், திருத்தந்தை பணி துறப்பு என்பது நிகழ முடியாத ஒன்றாகக் கருதப்பட்டதாலும், இவர் திருத்தந்தையான 5 மாதங்களுக்குப் பின்பு 'ஒரு திருத்தந்தைக்கு தனது பணியினை துறக்க அதிகாரம் உண்டு' என சட்டம் இயற்றி, அதனைப்பயன்படுத்தி தனது பணியினை துறந்தார். இதற்குப் பின் இரண்டு வருடங்கள் இவர் வனவாசியாக வாழ்ந்து மரித்தார். இவருக்கு புனிதர் பட்டம் அளிக்கப்பட்டுள்ளது என்பது குறிக்கத்தக்கது.  
பன்னிரண்டாம் கிரகோரி (1406-1415), மேற்கு சமயப்பிளவினை முடிவுக்கு கொண்டு வர தனது பணியினைத் துறந்தார். இவரோடு சேர்ந்து பிசா எதிர்-திருத்தந்தை 23ஆம் யோவானும் பணியினை துறந்தனர். ஆயினும் அவிஞான் எதிர்-திருத்தந்தை பதின்மூன்றாம் பெனடிக்ட் பணி துறக்க மறுத்ததால், அவர் திருச்சபையிலிருந்து விலக்கப்பட்டார். மேலும் ஏற்கனவே நடப்பில் இருந்த காண்ஸ்டன்சு சங்கத்துக்கு தனக்குப்பின் வரும் திருத்தந்தையை தேர்வு செய்ய பன்னிரண்டாம் கிரகோரி அதிகாரம் அளித்தார்.  
11 பெப்ருவரி 2013 அன்று பதினாறாம் பெனடிக்ட் 28 பெப்ருவரி 2013 அன்று தன் பணியிடத்தை துறப்பதாக அறிவித்தார். முதுமை காரணமாக திருத்தந்தைக்குரிய பணிகளை சரியாக ஏற்று நடத்தமுடியா நிலையில் இம்முடிவை எடுத்ததாக அவர் கூறினார்.திருத்தந்தை பதினாறாம் பெனடிக்ட் 2013ஆம் ஆண்டு பெப்ருவரி 28ஆம் நாள் வியாழக்கிழமை மாலை 8:00 மணியில் (வத்திக்கான்/மைய ஐரோப்பிய நேரம்) திருத்தந்தை பணியிலிருந்து ஓய்வுபெற்றார்.
# திருத்தந்தையின் பணி துறப்பு

## நிபந்தனைகளுக்குட்பட்ட ஆனால் செயல்பாட்டிற்கு வராத பணி துறப்புகள்

பிரான்சின் முதலாம் நெப்போலியனுக்கு முடிசூட்ட பாரிஸுக்கு 1804இல் செல்வதற்கு முன், ஏழாம் பயஸ் (1800&ndash;1823), தான் பிரான்சில் சிறை வைக்கப்பட்டால் தனது பணியினைத் துறந்ததாக எடுத்துக்கொள்ளுமாறு ஒரு ஆவணம் தயாரித்து அதில் கையெழுத்திட்டார்.  
இரண்டாம் உலகப் போரின் போது பன்னிரண்டாம் பயஸ், தான் நாசி படையினரால் கடத்தப்பட்டால், தனது பணியினைத் துறந்ததாக எடுத்துக்கொள்ளுமாறும், கர்தினால்கள் உடனே நடுநிலை நாடான போர்த்துகலுக்கு சென்று அங்கே புதிய திருத்தந்தையினை தேர்வு செய்யவும் ஆணையிட்டு ஒர் ஆவணத்தை தயார் செய்தார்.  
இரண்டாம் யோவான் பவுல் பிப்ரவரி 1989இல் தான் ஒரு குணப்படுத்த முடியாத நோயினாலோ அல்லது ஏதேனும் ஒரு நிகழ்வாலோ தனது கடமையை சரிவர செய்ய இயலாது போனால் தனது பணியினைத் துறந்ததாக எடுத்துக்கொள்ளுமாறு கர்தினால் குழு முதல்வருக்கு ஒரு கடிதம் எழுதினார்.  
| திருத்தந்தையின் பெயர் | படம் | பதவிச் சின்னம் | ஆட்சிக்காலத்
தொடக்கம் | ஆட்சிக்கால
முடிவு | இயற்பெயர் | பிறப்பிடம் | அடக்கம் செய்த இடம் | திருத்தந்தையர் வரிசையில் |
| --- | --- | --- | --- | --- | --- | --- | --- | --- |
# திருத்தந்தையின் பணி துறப்பு

## இதனையும் பார்க்க

- இரு திருத்தந்தையர்களின் ஆட்சிக்கு இடைப்பட்ட காலம்
- திருப்பீடத் தேர்தல்
# இம்பா மாகாணம்

இம்பா மாகாணம் பிஜி நாட்டின் விட்டிலிவு தீவின் வடமேற்கில் அமைந்துள்ளது. இது பிஜி நாட்டின் அதிக மக்கள்தொகை கொண்ட மாகாணமாகவும் நிலப்பரப்பில் இரண்டாவது பெரிய மாகாணமாகவும் திகழ்கிறது.
இம்மாகாணத்தில் இம்பா, மகோடுரோ, நந்தி, நவாகா, தவுவா, வுண்டா, விட்டோகோ ஆகிய மாவட்டங்கள் அமைந்துள்ளன.  
இம்மாகாணம் மாகாண சபையினால் ஆளப்படும். பிஜியின் தற்போதைய தலைவர் இம்பா மாகாணத்தைச் சேர்ந்தவர்.
# இம்பா மாகாணம்

## மக்கள்

இங்கு 231,760 மக்கள் வாழ்கின்றனர். இவர்களில் 118,087 பேர் ஆண்கள், 113,673 பெண்கள் ஆவர். 96,852 பிஜியர்களும், 126,142 பிஜி இந்தியர்களும், 8,766 ஏனைய மக்களும் வாழ்கின்றனர்.
# அலைமருவித் தொலைக்காட்சி

**அலைமருவி** (*Analog* அல்லது *analogue*) **தொலைக்காட்சி** என்பது அலைமருவிய பரப்புகை மூலம் ஒத்திசைந்த ஒலி மற்றும் ஒளி குறிப்பலைகளை ஒளிபரப்புவதாகும். இந்த முறை பரப்புகையில் ஒளிப்படத்தின் பல்வேறு புள்ளிகளில் உள்ள ஒளிர்மை, வண்ணப்பொலிவு போன்ற தகவல்களும் ஒலியின் பண்புகளும் அவற்றை ஏற்றிச் செல்லும் மின்காந்த அலையின் ஏதேனும் ஒரு பண்பை (அலையின் அளவையோ, அதிர்வெண்ணையோ, அலைக் கட்டத்தையோ) தொடர்ந்த முறையில் மாற்றி அனுப்பப்படுகிறது. எண்ணிமத் தொலைக்காட்சி வரும்வரை அனைத்து தொலைக்காட்சி ஒளிபரப்புகளும் அலைமருவிய முறைமையிலேயே ஒளிபரப்பப்பட்டன. அலைமருவித் தொலைக்காட்சி கம்பியில்லா பரப்புகை புவிப்புறத் தொலைக்காட்சி மூலமும் கம்பிவடத் தொலைக்காட்சியாக ஓரச்சு கம்பிவடம் மூலமும் பரப்பப்பட்டன.